English: The Minister has been kind enough to refer to my role as chair of the ministerial advisory group, and I remind Members now of my position there. Deputy Minister, I think it is important - we've heard really insightful questions and comments, and inevitably they've looked at the challenges, but we should remind everyone that outcomes are good when we get care right, and there are foster carers, there are people running residential homes, there are social workers and there are people involved in the system in health and in the councils as well, politically, that are really taking some good decisions and delivering high-quality care as well as, obviously, this general situation we're in. And I don't think we can ignore the fact that, in the 20 years of devolution, we have roughly doubled the number of children we take into care. And we've not done that in a planned way - it has happened. Members have already said it's happened in other parts of the UK as well, but we do need to look at the current balance and whether we're getting it right - do we shift more to educare and even earlier in the cycle, where families need that early intervention and support with parenting skills, for instance, as Mandy referred to earlier? I think another key thing that has to be looked at is the lack of consistency across the local authorities. Now, local authorities with roughly the same socioeconomic position should be in a band that is comparable to others in terms of the proportion of children they're taking into care. And if there's a very significant difference between like counties, then I think that needs explanation. There may be an explanation, but we do need to ask for it. I think there needs to be more co-operation with the courts. That's clearly part of the dynamic at play here, and that comes also into professional practice, the right social worker being in the court when the case is heard - all these things need to be done if we're going to get a more balanced outcome and appropriate interventions. I was also pleased - . I think it was Helen Mary that raised the issue of corporate parenting. This is all agencies; you've referred to the public - I can't remember what they're called now - the boards, anyway - the new regional public boards. That is an important, I think, forum for us, and it's all the agencies, the courts, the police, health, education, housing - all these agencies need to come together. But the political dimension needs to be there - what we are doing, but also our colleagues at local government level, both the chair of the key scrutiny committees and the cabinet members, and we need to draw all the politicians active in this area, I think, into some sort of network. Can I finally just inform Members, really, that the Public Accounts Committee's done some excellent work looking at the current situation of looked-after children? And they have said that the ministerial advisory group should be more public-facing and, indeed, we are doing that in terms of the reports that we've produced and our minutes becoming available on the website. But also, I was pleased that you agree that we should commit to issuing an annual report and having an annual debate in the Assembly, because I do think that's going to be a key part of ensuring that this important subject remains central in the priorities of all the political parties here, and all have said that this is not an issue that divides us - it has consensus - but it needs an application as well.
Welsh: Mae'r Gweinidog wedi bod yn ddigon caredig i gyfeirio at fy ngwaith i yn cadeirio'r grŵp cynghori gweinidogol, ac rwy'n atgoffa'r Aelodau nawr am fy safle i yno. Dirprwy Weinidog, rwy'n credu ei bod yn bwysig - rydym wedi clywed cwestiynau a sylwadau craff iawn, ac mae'n anochel eu bod nhw wedi ystyried yr heriau. Ond dylem atgoffa pawb fod canlyniadau da yn digwydd pan fyddwn ni'n llwyddo gyda gofal. Mae yna bobl sy'n ofalwyr maeth, pobl yn rhedeg cartrefi preswyl, gweithwyr cymdeithasol a phobl sy'n rhan o'r system iechyd ac yn y cynghorau hefyd, yn wleidyddol, sydd mewn gwirionedd yn gwneud penderfyniadau da iawn ac yn darparu gofal o ansawdd uchel hefyd, yn amlwg, yn y sefyllfa gyffredinol hon yr ydym ni ynddi. Ac nid wyf i o'r farn y gallwn ni anwybyddu'r ffaith ein bod ni, yn yr 20 mlynedd o ddatganoli, wedi dyblu nifer y plant, yn fras, sy'n cael eu derbyn mewn gofal. Ac nid ydym wedi gwneud hynny mewn ffordd a gynlluniwyd - fe ddigwyddodd hynny. Mae'r Aelodau eisoes wedi dweud bod hyn wedi digwydd mewn rhannau eraill o'r DU hefyd. Ond mae angen inni edrych ar y cydbwysedd presennol ac a ydym ni'n gwneud pethau'n iawn - a ydym ni'n symud yn fwy tuag at addysgofal a hynny hyd yn oed yn fwy cynnar yn y cylch, pan fydd angen i deuluoedd gael yr ymyrraeth gynnar a'r gefnogaeth honno gyda sgiliau rhianta, er enghraifft, fel y soniodd Mandy yn gynharach? Rwy'n credu mai peth allweddol arall y mae'n rhaid edrych arno yw'r diffyg cysondeb ar draws yr awdurdodau lleol. Nawr, fe ddylai awdurdodau lleol sydd â'r un sefyllfa economaidd gymdeithasol yn fras fod mewn band y gellir ei gymharu ag eraill sydd ynddo o ran cyfran y plant y maen nhw'n eu derbyn i ofal. Ac os oes gwahaniaeth arwyddocaol iawn rhwng siroedd sy'n debyg i'w gilydd, yna credaf fod angen cael esboniad am hynny. Efallai fod yna esboniad, ond mae angen inni ofyn amdano. Rwy'n credu bod angen mwy o gydweithio gyda'r llysoedd. Mae hynny'n amlwg yn rhan o'r deinamig sydd ar waith yma, ac mae hynny'n cyffwrdd hefyd ag arfer proffesiynol, gyda'r gweithiwr cymdeithasol iawn yn y llys pan glywir yr achos - mae angen gwneud yr holl bethau hyn os ydym yn dymuno cael canlyniad mwy cytbwys ac ymyriadau priodol. Roeddwn i'n falch hefyd - . Rwy'n credu mai Helen Mary gododd mater rhianta corfforaethol. Dyma'r asiantaethau i gyd; rydych chi wedi cyfeirio at y rhai cyhoeddus - nid wyf i'n gallu cofio'r hyn y maen nhw'n cael eu galw nawr - y byrddau, beth bynnag - y byrddau cyhoeddus rhanbarthol newydd. Mae hwnnw'n fforwm pwysig i ni, rwy'n credu, a'r holl asiantaethau, y llysoedd, yr heddlu, iechyd, addysg, tai - mae angen i'r holl asiantaethau hyn ddod at ei gilydd. Ond mae angen i'r dimensiwn gwleidyddol fod yno - yr hyn yr ydym ni'n ei wneud, ond hefyd ein cymheiriaid ar lefel llywodraeth leol, cadeiryddion y pwyllgorau craffu allweddol ac aelodau'r cabinet fel ei gilydd, ac mae angen inni dynnu'r holl wleidyddion sy'n weithredol yn y maes hwn, yn fy marn i, i ryw fath o rwydwaith. Yn olaf, a gaf i roi gwybod i'r Aelodau, mewn gwirionedd, fod y Pwyllgor Cyfrifon Cyhoeddus wedi gwneud gwaith ardderchog wrth edrych ar sefyllfa bresennol y plant sy'n derbyn gofal? Ac maen nhw wedi dweud y dylai'r grŵp cynghori gweinidogol wynebu'r cyhoedd yn fwy aml ac, yn wir, rydym ni yn gwneud hynny o ran yr adroddiadau a gyhoeddwyd gennym a'r cofnodion sydd ar y wefan. Ond hefyd, roeddwn i'n falch eich bod chi'n cytuno y dylem ymrwymo i gyhoeddi adroddiad blynyddol a chael dadl flynyddol yn y Cynulliad. Credaf y bydd hynny'n rhan allweddol o sicrhau bod y pwnc pwysig hwn yn parhau i fod yn ganolog ym mlaenoriaethau'r holl bleidiau gwleidyddol sydd yma, ac mae pob un wedi dweud nad yw hwn yn fater sy'n achos rhaniadau - mae yma gonsensws - ond mae angen ei gymhwyso hefyd.